Pernille Vallentin

Pernille Vallentin (født Pernille Vallentin Brandt; 14. februar 1979 i Horsens) er en dansk sanger og skuespiller, kendt blandt andet for rollen som Tilde i filmen Nordkraft, Scarlett i Fri os fra det onde og som Sanne fra BroBizz-reklamerne. Desuden er hun hospitalsklovn.

Liv og karriere 
Pernille har sunget og spillet teater siden barndommen, og drog til England ganske ung for at uddanne sig som skuespiller, i 1999 kom hun tilbage med diplom og eksamensbevis i hånden. Studerede videre på Teaterskolen Move'n Act i 2000, og medvirkede her i forestillingen "Frankenstein". Hun lavede teater i Århus og Silkeborg i eksperimenterende teater/performance-grupper. Hun har endviddere studeret Dramaturgi på Aarhus Universitet. I 2003 deltog hun i sang-programmet Stjerne for en aften, Instruktøren Ole Christian Madsen, der havde set programmet, "opdagede" hende og castede hende til rollen som Gule Tilde i sin succesrige film Nordkraft, hvor hun spillede overfor den anmelderroste skuespiller Thure Lindhardt. Til filmen lavede hun titelsangen og musikvideoen ved navn Kiss Your Demons Away, som hun komponerede sammen med Chief 1 og Christina Groth. Året efter blev hun nomineret til en Zulu Award, og til Bodilprisen for bedste kvindelige birolle. Hun fik Zulu Awarden foran blandt andre Beate Bille for Drabet og Anne Sørensen for Pusher 2. Bodilprisen for bedste kvindelige birolle gik til Charlotte Fich.

Samarbejdet mellem Vallentin, Chief 1 og Groth fungerede så godt, at trekløveret besluttede sig for at fortsætte, efter filmprojektet var færdigt. Det kom der albummet ”Between Butterflies and Me” ud af – et album hvor sangene ”Kiss Your Demons Away”, ”Stay Inside You” og "Follow" blev radiohits. Pernille har med disse numre medvirket på div. Albums, så som "woman" "stærke danske sangerinder" osv... Pernille har efter sigende siden arbejdet på et nyt album med sit Århus-band.

Efterfulgt medvirkede hun i rollen som Mette-Inge i filmen Hjemve, instrueret af Lone Scherfig, der havde premiere den 30. marts 2007.

Året efter 2008, lavede Pernille stemmen til den lille rappenskraldede Prinsesse Selinia, Luke Bessons Arthur og Minimoyserne, hvis originale stemme bliver udført af Madonna.

Endvidere har Pernille sidenhen medvirket i flere kort/novellefilm, her kan bl.a. nævnes, "nedenunder" af Anne Grete Bjarup Riis, "TONNY" Der forventes ude i 2010. "SAVN" afgangsfilm fra filmskolen af Andreas Dalsgård hvor hun spiller overfor Thomas Bo larsen.

Pernille har i 2008 og 2009 været med i Brobizz-reklamerne som den naive og glade Sanne fra broen, hvortil hun har komponeret underlægningsmusikken.

På TV kan man se Pernille i DRs børnegyser "Historietimen", som den gode fe der hjælper professoren, hvor hun desuden også har skrevet og synger titelsangen "Tryllestøv".

For sin præstation i Fri os fra det onde modtog Pernille Vallentin i 2010 en Robert i kategorien "Bedste Kvindelige Birolle" og i 2011 bodilprisen i samme kategori.

Vallentin arbejder i dag som hospitalsklovn for De Danske Hospitalsklovne.

Privatliv 
Vallentin er kærester med musiker og komponist Rasmus Bøgelund, hun har to børn fra tidligere forhold.

Hun er bærer af diagnosen osteogenesis imperfecta som er medfødt knogleskørhed.

Filmografi

Film

Tv-serier

Diskografi 
 Between Butterflies and Me (2006)

Referencer

Eksterne henvisninger 
 
 

Sangere fra Danmark
Skuespillere fra Danmark
Personer fra Horsens
Bodilprisen for bedste kvindelige birolle
Robertprisen for årets kvindelige birolle
Studenter fra Horsens Statsskole